CELEX: E2005J0001
Language: et
Date: 2005-11-25 00:00:00
Title: Kohtuotsus —  25. november 2005 , kohtuasjas E-1/05 — EFTA järelevalveamet vs Norra Kuningriik  (Lepingukohustuste täitmatajätmine — elukindlustusteenus — teenuste osutamise vabadus ja asutamisvabadus — direktiivi 2002/83/EÜ artikkel 33 — piirangute põhjendamine üldiste huvidega — proportsionaalsus)

9.3.2006   
            
            
               ET
            
            
               Euroopa Liidu Teataja
            
            
               C 57/24
            
         
      KOHTUOTSUS
   
   25. november 2005,
   kohtuasjas E-1/05
   EFTA järelevalveamet vs Norra Kuningriik
   
      (Lepingukohustuste täitmatajätmine — elukindlustusteenus — teenuste osutamise vabadus ja asutamisvabadus — direktiivi 2002/83/EÜ artikkel 33 — piirangute põhjendamine üldiste huvidega — proportsionaalsus)
   
   (2006/C 57/09)
   Kohtuasjas E-1/05, EFTA järelevalveameti ja Norra Kuningriigi vahel esitatud deklaratsioon, mille kohaselt ei täida Norra Kuningriik oma lepingulisi kohustusi, mis tulenevad Euroopa Parlamendi ja nõukogu 5. novembri 2002. aasta direktiivi 2002/83/EÜ (elukindlustuse kohta) artiklist 33, millele viidatakse EMP lepingu IX lisa punktis 11, EMP lepingule lisatud protokolli 1 sõnastuses. Kohus koosseisus esimees Carl Baudenbacher ning kohtunik Per Tresselt ja ettekandev kohtunik Thorgeir Örlygsson langetas 25. novembril 2005 järgmise regulatiivosaga otsuse:
   
               1.
            
            
               võttes arvesse Norra 21. novembri 1989 määruse nr 1167 (mis käsitleb kulude, kahjude, tulude, fondide jne jaotamist kontserni kuuluvate kindlustusfirmade vahel) osa 3 lõiget 2 ning Norra 22. septembri 1995. aasta määruse nr 827 (mis käsitleb kindlustusteenuseid ja kindlustusettevõtja harukontori asutamist kui firma peakorter asub mõnes teises EMP riigis) osa 10, ei ole Norra Kuningriik täitnud oma kohustusi, mis tulenevad Euroopa Parlamendi ja nõukogu 5. novembri 2002. aasta direktiivi 2002/83/EÜ (elukindlustuse kohta) artiklist 33, millele viidatakse EMP lepingu IX lisa punktis 11, EMP lepingule lisatud protokolli 1 sõnastuses.
            
         
               2.
            
            
               Norra Kuningriik peab tasuma menetluskulud.